pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาสภาพจิตใจเด็กหญิงวัย 11 ปี ถูกครูประจำชั้นล่วงละเมิดทางเพศ ที่ จ.กาฬสินธุ์ พร้อมช่วยเหลือชายชราวัย 72 ปี เป็นอัมพฤกษ์และภรรยาเสียชีวิต ที่ จ.ปทุมธานี
วันอังคารที่ 4 กรกฎาคม 2560
รมว.พม. กําชับ จนท. เร่งเยียวยาสภาพจิตใจเด็กหญิงวัย 11 ปี ถูกครูประจําชั้นล่วงละเมิดทางเพศ ที่ จ.กาฬสินธุ์ พร้อมช่วยเหลือชายชราวัย 72 ปี เป็นอัมพฤกษ์และภรรยาเสียชีวิต ที่ จ.ปทุมธานี
รมว.พม. กําชับ จนท. เร่งเยียวยาสภาพจิตใจเด็กหญิงวัย 11 ปี ถูกครูประจําชั้นล่วงละเมิดทางเพศ ที่ จ.กาฬสินธุ์ พร้อมทั้งช่วยเหลือชายชราวัย 72 ปี ป่วยเป็นอัมพฤกษ์ และมีภรรยาวัย 73 ปี ที่เสียชีวิตไปอย่างกะทันหัน ที่ จ.ปทุมธานี
วันนี้ (4 ก.ค. 60) เวลา 07.45 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 664/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีผู้ปกครองของเด็กหญิงวัย 11 ปี นักเรียนชั้น ป.5 ได้พาลูกสาว เข้าแจ้งความต่อเจ้าหน้าที่ตํารวจ ว่าถูกครูประจําชั้นบังคับข่มขืนกระทําชําเรา พร้อมลักพาตัวและใช้อาวุธปืนข่มขู่ห้ามบอกใคร ที่อําเภอห้วยเม็ก จังหวัดกาฬสินธุ์ นั้น ตนได้กําชับให้พัฒนาสังคมและความมั่นคงของมนุษย์จังหวัดกาฬสินธุ์ (พมจ.กาฬสินธุ์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมเร่งเยียวยาสภาพจิตใจของเด็กหญิงอย่างใกล้ชิด เพื่อให้เด็กหญิงสามารถกลับไปใช้ชีวิตในสังคมต่อไปได้อย่างปกติสุข อีกทั้ง ร่วมกันกําหนดแนวทางการช่วยเหลือตามภารกิจด้านเด็กของกระทรวง พม. ในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีชายชราวัย 72 ปี ป่วยเป็นโรคอัมพฤกษ์ ไม่สามารถช่วยเหลือตัวเองได้ ซึ่งอาศัยอยู่กับภรรยาวัย 73 ปี ที่คอยดูแลสามีมาโดยตลอด แต่ภรรยาเสียชีวิตกะทันหันขณะนั่งพักผ่อนอยู่ข้างเตียง สร้างความเศร้าโศกเสียใจแก่ชายชราเป็นอย่างมาก ที่อําเภอลาดหลุมแก้ว จังหวัดปทุมธานี นั้น ตนได้กําชับให้พัฒนาสังคมและความมั่นคงของมนุษย์จังหวัดปทุมธานี (พมจ.ปทุมธานี) พร้อมหน่วยงานที่เกี่ยวข้องในพื้นที่สังกัดกระทรวง พม. เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการและผู้สูงอายุของกระทรวง พม. พร้อมทั้งประสานหน่วยงานที่เกี่ยวข้องในพื้นที่ ช่วยเหลือดูแลในเรื่องการรักษาพยาบาลอาการป่วยของชายชราดังกล่าวอย่างใกล้ชิด และปรับปรุงสภาพที่อยู่อาศัยให้ถูกสุขลักษณะ มีความมั่นคงและปลอดภัยเหมาะสําหรับผู้สูงอายุ นอกจากนี้ ยังให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ สร้างความมั่นใจข้อมูลส่วนบุคคลในตลาดทุน – สังคมดิจิทัล เตรียมความพร้อมกรรมการและผู้บริหารระดับสูง Personal Data Protection
วันศุกร์ที่ 6 มีนาคม 2563
ปลัดกระทรวงดิจิทัลฯ สร้างความมั่นใจข้อมูลส่วนบุคคลในตลาดทุน – สังคมดิจิทัล เตรียมความพร้อมกรรมการและผู้บริหารระดับสูง Personal Data Protection
ปลัดกระทรวงดิจิทัลฯ สร้างความมั่นใจข้อมูลส่วนบุคคลในตลาดทุน – สังคมดิจิทัล เตรียมความพร้อมกรรมการและผู้บริหารระดับสูง Personal Data Protection
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานกล่าวเปิดงานการเตรียมความพร้อมกรรมการและผู้บริหารระดับสูง Personal Data Protection เมื่อวันที่ 5 มีนาคม พ.ศ. 2563 ณ สํานักงานคณะกรรมการกํากับหลักทรัพย์และตลาดหลักทรัพย์ กรุงเทพฯ ว่า ปัจจุบันความก้าวหน้าของเทคโนโลยีได้เข้ามามีบทบาทในภาพการเงินอย่างก้าวกระโดด ก่อให้เกิดผลิตภัณฑ์และบริการทางการเงินใหม่ ๆ การจะผลักดันให้สังคมไทยก้าวไปสู่สังคมดิจิทัลได้อย่างเต็มรูปแบบ สิ่งที่สําคัญที่สุดอย่างหนึ่งคือการทําให้ประชาชนมั่นใจได้ว่าข้อมูลส่วนบุคคลต่าง ๆ ในโลกดิจิทัลต้องได้รับการปกป้องคุ้มครองอย่างเพียงพอและเหมาะสม ในบริบทของตลาดทุนก็เช่นกัน ตลาดทุนในประเทศจะพัฒนาไปได้จําเป็นต้องเริ่มจากการที่นักลงทุนทั้งในและต่างประเทศเชื่อมั่นว่าข้อมูลส่วนบุคคล ถูกปกป้องจากภัยคุกคาม เมื่อสร้างความมั่นใจดังกล่าวได้ ตลาดทุนไทยก็จะสามารถเติบโตไปอย่างมีประสิทธิภาพและยั่งยืนได้ กระทรวงดิจิทัลเพื่อเศรษฐกิจและสังคม จึงได้เสนอร่างพระราชบัญญัติคุ้มครองข้อมูลส่วนบุคคลต่อคณะรัฐมนตรี โดยที่ร่างพระราชบัญญัติดังกล่าว มีหลักการเพื่อให้มีกฎหมายว่าด้วยการคุ้มครองข้อมูลส่วนบุคคล เนื่องจากความก้าวหน้าของเทคโนโลยีสารสนเทศข้างต้น ซึ่งจะมีผลบังคับใช้ในวันที่ 27 พฤษภาคม พ.ศ. 2563 อีกทั้งกระทรวงฯ พร้อมสนับสนุนสํานักงาน ก.ล.ต. ในด้านการออกนโยบาย กํากับดูแล และดําเนินงานรองรับกฎหมายด้านการคุ้มครองข้อมูลส่วนบุคคล เพื่อให้การดําเนินธุรกรรมในตลาดทุนไทยพร้อมรองรับกฎหมาย
*****************
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่รับฟังแก้ไขปัญหาน้ำ
วันจันทร์ที่ 23 ธันวาคม 2562
รมช.ธรรมนัส ลงพื้นที่รับฟังแก้ไขปัญหาน้ํา
รมช.ธรรมนัส ลงพื้นที่รับฟังแก้ไขปัญหาน้ํา บริเวณพื้นที่ลุ่มน้ําปากพนัง จ.นครศรีธรรมราช
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมและรับฟังการบริหารจัดการน้ําประตูระบายน้ําอุทกวิภาชประสิทธิ และประตูระบายน้ําคลองชะอวด -แพรงเมือง พร้อมเยี่ยมเยียนพี่น้องเกษตรกร ณ อําเภอหัวไทร อําเภอเชียรใหญ่ และอําเภอปากพนัง จังหวัดนครศรีธรรมราช ว่า พื้นที่บริหารจัดการน้ํา ที่อยู่ในความรับผิดชอบโครงการส่งน้ําและบํารุงรักษาปากพนังล่างครอบคลุม อ.ปากพนัง อ.เชียรใหญ่ อ.เฉลิมพระเกียรติ และบางส่วนของ อ.หัวไทร รวม 4 อําเภอ มีพื้นที่โครงการ696,600 ไร่ พื้นที่ชลประทาน 324,000 ไร่ คิดเป็นร้อยละ 46.50 ในส่วนของปัญหาที่พบนั้นได้แก่ 1)ปัญหาน้ําท่วม จะเกิดขึ้นในช่วงฤดูฝน ระหว่างเดือน พฤศจิกายน ถึงเดือน มกราคม ของปีถัดไป 2)ปัญหาน้ําแล้ง/การขาดแคลนน้ํา จะเกิดในช่วงฤดูแล้ง ตั้งแต่เดือน มีนาคม ถึงเดือนมิถุนายน ของทุกปี 3)ปัญหาน้ําเปรี้ยว จะเกิดในช่วงฤดูแล้ง ต่อฤดูฝนช่วงประมาณปลายเดือนพฤษภาคม ถึงเดือนกรกฎาคม 4) ปัญหาการรุกล้ําและการหนุนสูงของน้ําเค็ม เกิดในช่วงเดือนมกราคม ถึง กุมภาพันธ์ ของทุกปี 5) ปัญหาน้ํากร่อย จะเกิดในพื้นที่ป่าจากของ ต.ขนาบนาก อ.ปากพนังประมาณ 2,500 – 3,000 ไร่ และ6) ปัญหาน้ําเสีย เนื่องจากประตูระบายน้ําต่างๆ ในพื้นที่ลุ่มน้ําปากพนังตอนล่างได้จะปิดเก็บกักน้ําจืดช่วงปลายฤดูฝน
“วันนี้ถือว่าเป็นโอกาสอันดี ของพี่น้องชาวลุ่มน้ําปากพนัง เพราะว่าปัญหาที่เกิดขึ้นนั้นสะสมมานานพอสมควร และเกิดซ้ําซ้อนทุกปี ไม่ว่าจะเป็นปัญหาน้ําท่วม ปริมาณน้ํากร่อย ปริมาณน้ําที่ใช้ในภาคการเกษตรไม่เพียงพอ ซึ่งทางกระทรวงเกษตรฯ ก็จะศึกษาในการแก้ไขปัญหาเกี่ยวกับน้ําอย่างเป็นระบบ โดยเฉพาะอย่างยิ่ง ปัญหาน้ําในจังหวัดสงขลาและจังหวัดนครศรีธรรมราช ที่จะต้องได้รับการแก้ไขอย่างเร่งด่วน” ร้อยเอกธรรมนัสกล่าว
ทั้งนี้ในความสําเร็จของโครงการพัฒนาพื้นที่ลุ่มน้ําปากพนังอันเนื่องมาจากพระราชดําริ ทําให้เกิดการพัฒนาอาชีพและส่งเสริมรายได้ภาคเกษตร โครงการพัฒนาพื้นที่ลุ่มน้ําปากพนังอันเนื่องมาจากพระราชดําริประจําปีงบประมาณพ.ศ. 2551 ได้ แบ่งพื้นที่การพัฒนาอาชีพและส่งเสริมรายได้ ภาคเกษตรออกเป็น 5 เขตพัฒนาอาชีพภาคเกษตรยกเว้นเขตป่าไม้ ซึ่งมีหน่วยงานสังกัด กระทรวงเกษตรฯ ในจังหวัดนครศรีธรรมราช จังหวัดสงขลา และจังหวัดพัทลุงรวมดําเนินการ เป็น 17 หน่วยงาน 85 โครงการงบประมาณรวม 188,019,535 บาท และในการขับเคลื่อนโครงการนั้นจะมีการจัดประชุม อย่างน้อยปีละ 2 ครั้ง ช่วงต้นฤดูฝนเดือน ตุลาคม 1 ครั้ง และช่วงต้นฤดูเพาะปลูกพืชฤดูแล้ง เดือนมีนาคม อีก 1 ครั้งโดย “คณะกรรมการจัดการน้ําชลประทาน ประตูระบายน้ําอุทกวิภาชประสิทธิ (JMC)” โดยมีนายอําเภอปากพนังทําหน้าที่ประธาน และมีผู้แทนจากผู้มีส่วนได้/เสีย ภาคส่วนต่างๆที่จะบูรณาการบริหารจัดการน้ําร่วมกัน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรี น้อมนำพระราโชบายสมเด็จพระเจ้าอยู่หัว เพื่อให้ชุมชน สังคม และประเทศชาติมีความสุข
วันอังคารที่ 12 กุมภาพันธ์ 2562
นายกรัฐมนตรี น้อมนําพระราโชบายสมเด็จพระเจ้าอยู่หัว เพื่อให้ชุมชน สังคม และประเทศชาติมีความสุข
นายกรัฐมนตรีน้อมนําพระราโชบายสมเด็จพระเจ้าอยู่หัว เพื่อให้ชุมชน สังคม และประเทศชาติมีความสุข
วันนี้ (12 กุมภาพันธ์ 2562) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้แถลงแก่สื่อมวลชน ประจําทําเนียบรัฐบาล ถึงข้อสั่งการของนายกรัฐมนตรี ที่ได้อัญเชิญพระราโชบายสมเด็จพระเจ้าอยู่หัว ทําให้ประชาชนมีความสุข ดังนี้
นายกรัฐมนตรีกล่าวว่า สมเด็จพระเจ้าอยู่หัวได้พระราชทาน พระราโชบายในการบริหารประเทศ โดยรับสั่งว่า ให้คณะรัฐมนตรีคํานึงถึงประชาชนเป็นหลักในการทํางาน ทําให้มีความสุข มีทางออก และมีทางเลือก ขณะที่การแก้ปัญหาสังคมของประเทศนั้น สามารถบรรเทาได้โดยการสร้างวินัยให้กับประชาชน แล ขอให้ประชาชนทุกคนมีความภูมิใจในประวัติศาสตร์ ชาติพันธุ์ วัฒนธรรมและอัตลักษณ์ของประเทศไทย ซึ่งสิ่งเหล่านี้สามารถเพิ่มมูลค่าให้กับประเทศชาติได้ในเรื่องส่งเสริมการท่องเที่ยว
พร้อมทั้งการนําจิตอาสาไปขับเคลื่อนครอบครัว ชุมชน สังคมและประเทศชาติให้มีความสุข หากช่วยเหลือได้ ให้นําจิตอาสาช่วยบรรเทาปัญหาต่างๆ แก่เกษตรกรที่ได้รับความเดือดร้อน ไม่ว่าจะเป็นทั้งด้านผลผลิตและการเกษตร จะเป็นโครงการที่ดีช่วยกันแก้ไขปัญหาให้กับทุกหมู่เหล่า โดยจะเป็นการร่วมมือกันของส่วนราชการและเอกชน ในการรวมพลัง ช่วยเหลือผู้ขาดแคลนในประเทศ เพื่อให้ยกระดับมีฐานะที่เท่าเทียมกันลดความเหลื่อมล้ําและลดช่องว่าง ทั้งนี้ รัฐบาลและคนไทยทุกคนสํานึกในพระมหากรุณาธิคุณ ที่ทรงเห็นความสําคัญของประชาชน
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” จัดประชุมร่วมกับ AAPTIP ขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์
วันศุกร์ที่ 27 เมษายน 2561
“ยุติธรรม” จัดประชุมร่วมกับ AAPTIP ขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์ (AAPTIP Thailand NPSC meeting) ครั้งที่ ๑/๒๕๖๑
ในวันศุกร์ที่ ๒๗ เมษายน ๒๕๖๑ เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์
(AAPTIP Thailand NPSC meeting) ครั้งที่ ๑/๒๕๖๑
เพื่อรับทราบความคืบหน้าการดําเนินงานของโครงการ AAPTIP ระดับภูมิภาค
การรายงานแผนงานของแต่ละประเทศในด้านการต่อต้านการค้ามนุษย์
การรายงานกิจกรรมระดับภูมิภาค และความคืบหน้าอื่นๆ
รวมทั้งยุทธศาสตร์และแผนการดําเนินงานของประเทศไทย ภายใต้โครงการ AAPTIP
เพื่อนําไปสู่แนวทางการป้องกันและแก้ไขปัญหาค้ามนุษย์ในประเทศไทย และระดับภูมิภาคอย่างยั่งยืน
โอกาสนี้ ปลัดกระทรวงยุติธรรม กล่าวว่า กระทรวงยุติธรรมให้ความสําคัญกับการป้องกัน
และปราบปรามการค้ามนุษย์ ตามนโยบายของนายกรัฐมนตรี รองนายกรัฐมนตรีและรัฐมนตรีว่าการ
กระทรวงยุติธรรม ตลอดจนหน่วยงานต่างๆ ได้ให้ความสําคัญ กับการร่วมมือป้องกันและปราบปรามอาชญากรรมด้านการค้ามนุษย์อย่างบูรณาการ
ซึ่งการร่วมมือกับ AAPTIP จะทําให้นานาประเทศเห็นว่า ประเทศไทยมีการดําเนินการเพื่อต่อต้าน
การค้ามนุษย์อย่างจริงจัง สําหรับการร่วมมือกันโดยผ่านกลไกคณะกรรมการขับเคลื่อนโครงการระดับประเทศและระดับภูมิภาคนั้น จะส่งผลที่ดีต่อการเพิ่มประสิทธิภาพและประสิทธิผลในการขับเคลื่อนแนวทางป้องกัน ปราบปราม และแก้ไขปัญหาการค้ามนุษย์ให้เป็นไปอย่างบูรณาการ สอดคล้องกับแนวนโยบายของรัฐบาล รวมทั้งเป็นการสร้างเครือข่ายและเสริมสร้างความเข้าใจที่ดีระหว่างหน่วยงานที่เกี่ยวข้องของไทย
กับออสเตรเลียและประเทศเพื่อนบ้านในภูมิภาคที่ได้เข้าร่วมโครงการนี้
ในการนี้ Mr. Willem Pretorius รองผู้อํานวยการโครงการ AAPTIP ได้กล่าวต้อนรับผู้เข้าร่วมประชุมฯ
โดยมีผู้แทนหน่วยงานที่เกี่ยวข้อง อาทิ กรมคุ้มครองสิทธิและเสรีภาพ กรมสอบสวนคดีพิเศษ
กระทรวงแรงงาน กระทรวงการพัฒนาสังคมและความมั่นคงของมนุษย์
กรมประมง กระทรวงเกษตรและสหกรณ์ กองทัพเรือ สํานักงานอัยการสูงสุด สํานักงานศาลยุติธรรม
สํานักงานตํารวจแห่งชาติ เจ้าหน้าที่สถานเอกอัครราชทูตออสเตรเลียประจําประเทศไทย
และเจ้าหน้าที่ AAPTIP เข้าร่วมฯ
ณ ห้อง BB๒๐๖ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ
รัฐบาลไทย-ข่าวทำเนียบรัฐบาล-ยกเลิกอัตราค่าธรรมเนียมการตรวจลงตรานักท่องเที่ยวเป็นการชั่วคราว
วันพฤหัสบดีที่ 31 ตุลาคม 2562
ยกเลิกอัตราค่าธรรมเนียมการตรวจลงตรานักท่องเที่ยวเป็นการชั่วคราว
วันอังคารที่ 29 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการยกเลิกการกําหนดอัตราค่าธรรมเนียมการตรวจลงตราของคนต่างด้าว ที่ต้องการเดินทางเข้ามาในประเทศไทยเป็นการชั่วคราวเพื่อการท่องเที่ยวเป็นเวลาไม่เกิน 15 วัน เมื่อยื่นขอรับการตรวจลงตรา ณ ช่องทางอนุญาตของด่านตรวจคนเข้าเมือง หรือ Visa On Arrival ซึ่งโดยปกติจะเก็บค่าธรรมเนียม ประเภทนักท่องเที่ยว ชนิดใช้ได้ครั้งเดียว จํานวน 2,000 บาท โดยให้ยกเลิกการจัดเก็บชั่วคราว ตั้งแต่วันที่ 1 พ.ย. 62 - 30 เม.ย. 63 เพื่อดึงดูดให้นักท่องเที่ยวชาวต่างชาติเดินทางเข้ามาท่องเที่ยวในช่วงเทศกาลต่าง ๆ ช่วยกระตุ้นและส่งเสริมการท่องเที่ยวสร้างรายได้ให้แก่ประเทศมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยเคียงข้างธุรกิจคุณ ด้วยสินเชื่อ SME 4% ต่อปี
วันพฤหัสบดีที่ 19 กันยายน 2562
กรุงไทยเคียงข้างธุรกิจคุณ ด้วยสินเชื่อ SME 4% ต่อปี
ธ.กรุงไทยส่งเสริมผู้ประกอบการคนรุ่นใหม่เป็นเจ้าของธุรกิจ พร้อมต่อยอดกิจการให้เติบโตยั่งยืน สนับสนุนสินเชื่อให้ “โอ้กะจู๋” ร้านอาหารออร์แกนิคชื่อดัง เพิ่มกําลังการผลิตผักปลอดสารพิษและขยายสาขา ตอบรับความต้องการของลูกค้าผ่านสินเชื่อกรุงไทย SME รักกันยาวๆ
ธนาคารกรุงไทย ส่งเสริมผู้ประกอบการคนรุ่นใหม่เป็นเจ้าของธุรกิจ พร้อมต่อยอดกิจการให้เติบโตอย่างยั่งยืน สนับสนุนสินเชื่อให้กับ “โอ้กะจู๋” ร้านอาหารออร์แกนิคชื่อดัง เพิ่มกําลังการผลิตผักปลอดสารพิษ และขยายสาขา ตอบรับความต้องการของลูกค้า ผ่านสินเชื่อ กรุงไทย SME รักกันยาวๆ
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการที่ธนาคารได้สนับสนุนผู้ประกอบการ SME ซึ่งเป็นกลไกสําคัญของระบบเศรษฐกิจมาอย่างต่อเนื่อง ภายใต้แนวคิด กรุงไทย SME เคียงข้างธุรกิจคุณ ด้วยบริการทางการเงินที่ออกแบบเพื่อตอบโจทย์ความต้องการของ SME ทุกกลุ่มทุกขนาด ล่าสุด ธนาคารได้สนับสนุนทางการเงินให้กับ “โอ้กะจู๋” สําหรับใช้ขยายสาขาจากเชียงใหม่ สู่กรุงเทพฯเป็นสาขาที่ 7 ผ่าน สินเชื่อ กรุงไทย SME รักกันยาวๆ ที่สนับสนุนเงินทุนในการดําเนินกิจการ และขยายกําลังการผลิต ซึ่งสินเชื่อกรุงไทย SME รักกันยาวๆ นี้ สามารถให้วงเงินสินเชื่อได้สูงสุด 100 ล้านบาท ด้วยอัตราดอกเบี้ยพิเศษ ตลอดระยะเวลากู้
ด้าน นายชลากร เอกชัยพัฒนกุล หนึ่งในผู้ก่อตั้ง โอ้กะจู๋ เปิดเผยว่า ปัจจัยสําคัญที่ทําให้ธุรกิจประสบความสําเร็จ เกิดจากการใส่ใจลูกค้า เปรียบเสมือนเป็นคนในครอบครัว และความมุ่งมั่นตั้งใจในการคิดหาวิธีต่อยอด และสร้างความแตกต่างให้กับธุรกิจ โดยนําเอาผักปลอดสารพิษที่ปลูกเองมาจําหน่าย ผ่านการคัดสรรผักที่มีความสด ใหม่ มีรสชาติถูกใจผู้บริโภค นํามาดัดแปลงเป็นเมนูอาหารที่มีความหลากหลาย และอีกหนึ่งปัจจัยสําคัญคือการมีผู้สนับสนุนที่ดี ซึ่งธนาคารกรุงไทยมีความผูกพันกับธุรกิจของครอบครัว คือ บริษัท เชียงใหม่วนัสนันท์ จํากัด หรือร้านวนัสนันท์ ของฝากจากเชียงใหม่มากว่า 40 ปี เมื่อรุ่นลูกคิดทําธุรกิจใหม่ ธนาคารก็มาสนับสนุนอย่างต่อเนื่อง จากรุ่นสู่รุ่น ทั้งการให้คําปรึกษาการลงทุน และการสนับสนุนทางการเงินเพื่อขยายสาขา และขยายพื้นที่แปลงผัก ทําให้มั่นใจได้ว่า ไม่ว่าร้านจะขยายไปอีกกี่สาขา ก็จะมีธนาคารกรุงไทยอยู่เคียงข้าง เปรียบเสมือนคนในครอบครัวและรักกันยาวๆ
นายผยง ศรีวณิช กล่าวต่อไปว่า นอกจากสินเชื่อกรุงไทย SME รักกันยาวๆ แล้ว ธนาคารยังมี สินเชื่อภายใต้โครงการ กรุงไทย SME เคียงข้างธุรกิจคุณ ด้วยเงื่อนไขและอัตราดอกเบี้ยพิเศษ เริ่มต้นเพียง 4% ต่อปี ยกเว้นค่าธรรมเนียมการค้ําประกัน บสย. 4 ปี ประกอบด้วยสินเชื่อ SME 11 ประเภท รองรับผู้ประกอบการ SME ทุกกลุ่มทุกขนาด ในวงเงินรวม 50,000 ล้านบาท ลูกค้าสามารถสอบถามรายละเอียดเพิ่มเติมได้ที่ Krungthai Call Center 02-111-1111 ธนาคารกรุงไทยทุกสาขา สํานักงานธุรกิจทั่วประเทศ หรือกรอกข้อมูลเพื่อให้ธนาคารติดต่อกลับที่เว็บไซต์ www.ktb.co.th
รัฐบาลไทย-ข่าวทำเนียบรัฐบาล-ศบค. เผย คนไทยใช้แพลตฟอร์มไทยชนะมาแล้ว 61 วัน เริ่มลบข้อมูลของวันที่ 17 พ.ค.63 อย่างถาวรเป็นครั้งแรก พร้อมขอให้ประชาชนมั่นใจ ข้อมูลทุกอย่างนำไปใช้เฉพาะในระบบไทยชนะ
วันเสาร์ที่ 18 กรกฎาคม 2563
ศบค. เผย คนไทยใช้แพลตฟอร์มไทยชนะมาแล้ว 61 วัน เริ่มลบข้อมูลของวันที่ 17 พ.ค.63 อย่างถาวรเป็นครั้งแรก พร้อมขอให้ประชาชนมั่นใจ ข้อมูลทุกอย่างนําไปใช้เฉพาะในระบบไทยชนะ
ศบค. เผย คนไทยใช้แพลตฟอร์มไทยชนะมาแล้ว 61 วัน เริ่มลบข้อมูลของวันที่ 17 พ.ค.63 อย่างถาวรเป็นครั้งแรก พร้อมขอให้ประชาชนมั่นใจ ข้อมูลทุกอย่างนําไปใช้เฉพาะในระบบไทยชนะ
วันนี้ (18 กรกฎาคม 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์โควิด -19 กล่าวถึงภาพรวมของการใช้งานแพลตฟอร์มไทยชนะที่เริ่มมีการใช้งานตั้งแต่วันที่ 17 พฤษภาคม 63 รวมแล้ว 61 วัน มีมาตรการผ่อนคลายออกมา เพื่อให้ประชาชนทํากิจการและกิจกรรมต่าง ๆ จํานวนผู้ใช้งานสะสม 37,078,364 ราย จํานวนกิจการ ร้านค้า ลงทะเบียนสะสม 274,887 ร้าน ส่วนผู้ที่เข้าใช้งานผ่านกล้องมือถือ ในการเช็คอิน เช็คเอาท์ อยู่ที่ร้อยละ 52 และผู้ที่ใช้งานผ่านไทยชนะ ร้อยละ 79.9 มีประชาชนดาวน์โหลดและใช้แอปพลิเคชัน 767,341 ราย จํานวนยอดรวมผู้เช็คอิน 2,702,404 ราย จํานวนยอดรวมผู้เช็คเอาท์ 1,917,239 ราย จํานวนผู้เช็คอิน 1,779,316 ราย จํานวนผู้เช็คเอาท์ 1,336,204 ราย จํานวนผู้ตอบแบบประเมิน 976,970 ราย จํานวนผู้ใช้งานประจําวันที่เข้าใช้ระบบ 2,029,988 ราย ซึ่งเมื่อวานนี้ (17 กรกฎาคม 63) ได้มีการลบข้อมูลเป็นครั้งแรกของวันที่ 17 พฤษภาคมที่ผ่านมา เป็นการลบอย่างถาวรหลังจากเก็บข้อมูล 60 วัน รวมถึงข้อมูลผู้ประเมินร้านค้าก็ถูกลบทิ้ง ไม่ได้นําข้อมูลนี้มาใช้ ซึ่งวันนี้จะลบข้อมูลของวันที่ 18 พฤษภาคม 63 โดยเมื่อผ่านไป 60 วัน จะทยอยลบข้อมูลไปเรื่อย ๆ พร้อมขอให้ประชาชนมั่นใจว่า ไม่ได้มีการนําข้อมูลของประชาชนไปทําอย่างอื่น นอกจากการไปใช้ในระบบไทยชนะอย่างเดียว ส่วนที่มีข้อกล่าวอ้างว่ามีการนําไปใช้อย่างอื่น ส่ง SMS ขอให้ประชาชนสบายใจได้ วันนี้ได้มีการลบข้อมูลหมดแล้ว นอกจากนี้ แนวโน้มกิจการ กิจกรรมในเดือนพฤษภาคมที่ผ่านมามีผู้ใช้งานจํานวนมาก และตลอดระยะเวลาการใช้งานไม่พบว่าเกิดระบบล่ม
ผู้ตรวจราชการกระทรวงดิจิทัลเพื่อเศรษฐกิจและสังคม กล่าวถึงผลลัพธ์ของแพลตฟอร์มไทยชนะ กรณีอียิปต์ ระยะเวลาการดําเนินการและแจ้งเตือน จังหวัดระยองได้มีการติดตามผู้ที่เดินทางไปยังห้างสรรพสินค้าแหลมทอง ห้างเซ็นทรัลระยองจากแอพพลิเคชันไทยชนะ โดยมีระบบคัดแยกหมายเลขโทรศัพท์จากไทยชนะ 394 หมายเลข และได้มีการส่ง SMS แจ้ง และสามารถติดต่อได้ 344 ราย ซึ่งมีหลายเคสเข้ามาตรวจที่กรุงเทพฯ ผลตรวจทั้งหมดเป็นลบ จากสถานการณ์ดังกล่าว ขอให้ประชาชนอย่าตื่นตระหนก หากมีความกังวลสามารถเข้ามารับการตรวจ พร้อมทั้งขอให้ปฏิบัติตามมาตรการสาธารณสุข สวมหน้ากาก หมั่นล้างมือ และปฏิบัติตามมาตรการของกระทรวงสาธารณสุขด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “เปิดตัวอุตสาหกรรมและนวัตกรรมดิจิทัลใน EEC หนุนเศรษฐกิจไทยสู่ผู้นำอาเซียน”
วันพฤหัสบดีที่ 24 สิงหาคม 2560
รมว.ดิจิทัลฯ ปาฐกถาพิเศษหัวข้อ “เปิดตัวอุตสาหกรรมและนวัตกรรมดิจิทัลใน EEC หนุนเศรษฐกิจไทยสู่ผู้นําอาเซียน”
รมว.ดิจิทัล
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “เปิดตัวอุตสาหกรรมและนวัตกรรมดิจิทัลใน EEC หนุนเศรษฐกิจไทยสู่ผู้นําอาเซียน” ในงานสัมมนา “How EEC (Eastern Economic Corridor) drive Thailand as an ASEAN’s logistics hub?” ซึ่งหอการค้าไทยจัดขึ้นภายในงาน Intelligent Warehouse 2017 ที่ บริษัท เอ็กซ์โปลิงค์ โกลบอล เน็ทเวอร์ค จํากัด ร่วมกับชมรมผู้ประกอบการคลังอัจฉริยะ ได้จัดขึ้นระหว่างวันที่ 22 - 25 สิงหาคม 2560 เพื่อแสดงสินค้าที่เกี่ยวข้องกับอุตสาหกรรม โลจิสติกส์และระบบคลังสินค้าทั้งระบบจัดการ จัดเก็บ และการเบิกจ่ายสินค้า ซค่งประกอบด้วยผู้ประกอบการในอุตสาหกรรมต่างๆ รวมถึงอุตสาหกรรมด้านดิจิทัลด้วย ทั้งนี้ การสัมมนาดังกล่าวจัดขึ้นเมื่อวันที่ 23 สิงหาคม 2560 ณ ห้อง Venus 4 อิมแพค เอ็กซิบิชั่น ฮอลล์ 1 ศูนย์แสดงสินค้าและการประชุมอิมแพ็ค เมืองทองธานี กรุงเทพฯ
**********************
รัฐบาลไทย-ข่าวทำเนียบรัฐบาล-โฆษกฯ ระบุรัฐบาลเร่งรัดให้ทุกหน่วยงานที่เกี่ยวข้องปรับปรุงแก้ไขกล้อง CCTV ให้สามารถใช้งานได้อย่างเต็มประสิทธิภาพ หากพบเกิดเหตุกล้องใช้งานไม่ได้ หัวหน้าหน่วยงานต้องเป็นผู้รับผิดชอบ
วันพุธที่ 21 มิถุนายน 2560
โฆษกฯ ระบุรัฐบาลเร่งรัดให้ทุกหน่วยงานที่เกี่ยวข้องปรับปรุงแก้ไขกล้อง CCTV ให้สามารถใช้งานได้อย่างเต็มประสิทธิภาพ หากพบเกิดเหตุกล้องใช้งานไม่ได้ หัวหน้าหน่วยงานต้องเป็นผู้รับผิดชอบ
โฆษกประจําสํานักนายกรัฐมนตรีระบุรัฐบาลเร่งรัดให้ทุกหน่วยงานที่เกี่ยวข้องปรับปรุงแก้ไขกล้อง CCTV ให้สามารถใช้งานได้อย่างเต็มประสิทธิภาพ หากพบเกิดเหตุกล้องใช้งานไม่ได้ หัวหน้าหน่วยงานต้องเป็นผู้รับผิดชอบ
วันนี้ ( 20 มิ.ย. 60) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีสอบถามเรื่องมาตรการรักษาความปลอดภัย โดยพลเอกประวิตร วงษ์สุวรรณ รองนายกรัฐมนตรี ได้รายงานว่า ได้มีการประชุมคณะกรรมการที่ว่าด้วยกล้องวงจรปิด (CCTV) ซึ่งจากกรณีที่เกิดเหตุการณ์ระเบิดที่โรงพยาบาลพระมงกุฎเกล้าทําให้พบว่า ยังมีกล้อง CCTV ในบางพื้นที่ทํางานไม่เต็มประสิทธิภาพ โดยเฉพาะกล้องที่จะต้องจับภาพเหตุการณ์ ต่าง ๆ ที่จะเกิดขึ้นต้องทํางานได้อย่างเต็มประสิทธิภาพ ทั้งนี้ จากผลการประชุมคณะกรรมการดังกล่าวพบว่า ส่วนราชการและหน่วยงานที่เกี่ยวข้อง มีกล้อง CCTV จํานวนประมาณ 321,000 กว่ากล้อง ซึ่ง ณ ปัจจุบันยังมีกล้องที่ชํารุดหรือเสียหายอยู่ จํานวนประมาณ 30,00 กว่ากล้อง ดังนั้น หน่วยงานที่เกี่ยวข้องและรับผิดชอบกล้องเหล่านั้นต้องเร่งดําเนินการปรับปรุงแก้ไขโดยเร็วภายใน 3 เดือน โดยให้พิจารณางบประมาณที่หน่วยงานราชการตนเองมีอยู่ให้เป็นประโยชน์ต่อการแก้ไขปัญหาดังกล่าว แต่หากงบประมาณไม่เพียงพอจําเป็นต้องได้รับการสนับสนุน ให้รายงานเข้ามาเพื่อจะพิจารณาว่ามีงบประมาณในส่วนใดที่สามารถนํามาสนับสนุนในการแก้ไขปัญหาตรงนี้ต่อไป
อย่างไรก็ตามถึงแม้จะมีกล้อง CCTV จํานวน 321,000 กว่ากล้อง และอยู่ระหว่างเร่งดําเนินการซ่อมแซมกล้องที่ชํารุดเสียหาย จํานวน 30,00 กว่ากล้อง นั้น ยังมีกล้อง CCTV ที่จําเป็นจะต้องติดตั้งเพิ่มอีก จํานวน 47,000 กว่ากล้อง เพื่อรองรับอีกหลายพื้นที่ซึ่งกล้อง CCTV ที่มีอยู่เดิมไม่สามารถดําเนินการได้ครอบคลุมพื้นที่ จึงขอให้เร่งรัดดําเนินการโดยพิจารณางบประมาณที่หน่วยราชการตนเองมีอยู่ก่อนเป็นหลัก หากไม่เพียงพอจึงร้องขอมาภายหลัง ทั้งนี้ การทํางานของกล้อง CCTV ต่าง ๆ ทั้งหมดจะต้องมีการเชื่อมโยงข้อมูลถึงกันไปยังทุกหน่วยงานที่เกี่ยวข้องทั้งกระทรวงมหาดไทย กอ.รมน. หน่วยงานด้านความมั่นคง ตลอดจนพื้นที่ในจังหวัดชายแดนภาคใต้ เพื่อบูรณาการข้อมูลร่วมกันอย่างเป็นเอกภาพและสามารถนําข้อมูลไปใช้ในการป้องกันแก้ไขและติดตามเหตุการณ์ต่าง ๆ ที่อาจจะเกิดขึ้นได้อย่างเต็มประสิทธิภาพอย่างแท้จริง
ทั้งนี้ หากกล้อง CCTV ใด เมื่อพ้น 3 เดือนไปแล้ว มีเหตุเกิดขึ้นแต่ไม่สามารถทํางานได้อย่างเต็มประสิทธิภาพตามวัตถุประสงค์ที่กําหนดไว้ หัวหน้าหน่วยงานนั้นต้องเป็นผู้รับผิดชอบ
----------------
กลุ่มประชาสัมพันธ์และเผยแพร่ สํานักโฆษก